ཞིབ་འཇུག་དང་ཤེས་ལྡན་མི་སྣ་གསོ་སྐྱོང་བྱེད་རྒྱུ་གཉིས་ཀ་གལ་འགངས་ཆེ་ཞིང་།མཚོ་སྔོན་དུ་དཀོན་ཤོས་ནི་རིམ་པ་མཐོ་བའི་ཤེས་ལྡན་མི་སྣ་རེད།ས་མཐོར་གསོ་རླུང་མི་འདང་བའི་དབང་གིས་ཤེས་ལྡན་མི་སྣའི་བློ་ཡིད་འགུག་ཁག་པོ་ཡོད།འོ་ན་གང་འདྲ་བྱེད་དགོས་སམ་ཞེ་ན།རང་སོ་སོས་ཤེས་ལྡན་མི་སྣ་གསོ་སྐྱོང་བྱེད་དགོས།རང་སོ་སོས་གསོ་སྐྱོང་བྱས་པའི་ཡུལ་དེ་གའི་འབུམ་རམས་པས་ཀྱང་གྲུབ་འབྲས་རྩེ་གྲ་གཏོད་ཐུབ་པ་དོན་དངོས་ལས་ར་འཕྲོད་བྱུང་ཡོདཅེས་ཀེ་རི་ལིས་བརྗོད་པ་དང་།ཁོང་གིས་དེར་བརྟེན་ངེས་པར་དུ་མཚོ་སྔོན་ལ་བརྩེ་དུང་ལྡན་པའི་ཤེས་ལྡན་མི་སྣ་གསོ་སྐྱོང་བྱས་ཚེ་གཞི་ནས་སེམས་རྣལ་དུ་ཕབ་ནས་ལས་ཀ་བྱེད་ཐུབ་ཅེས་བརྗོད།ད་ཆ་ཀེ་རི་ལིས་སོག་རིགས་དང་།བོད་རིགས།ཧུད་རིགས།ཧོར་རིགས།མན་ཇུ་རིགས།རྒྱ་རིགས་སོགས་མི་རིགས་མང་པོ་ཚུད་པའི་འབུམ་རམས་པའི་ཞིབ་འཇུག་སློབ་མ་གསོ་སྐྱོང་བྱས་པ་དང་།ད་ལྟ་མང་དག་ཅིག་ནི་མཚོ་སྔོན་གྱི་སྨན་ཁང་ཆེ་མོ་ཁག་དང་མཐོ་སློབ་ཁག་གི་རྐང་འཛིན་པར་གྱུར་ཡོད།ལོ་ལྟར་ཀེ་རི་ལིའི་སྣེ་ཁྲིད་འོག་ཁོང་ཚོ་འབྲོག་ཁུལ་དུ་ཟླ་གཉིས་གསུམ་བསྐྱོད་ནས་འབྲོག་པར་རིན་མེད་ངང་ནད་གཞི་ལྟ་གི་ཡོད་པ་རེད།